L 25/40
MT
Il-Ġurnal Uffiċjali tal-Unjoni Ewropea
27.1.2023
(20)
Il-karfus Ċiniż (Apium graveolens) u l-fażola asparagu (Vigna unguiculata ssp. sesquipedalis, Vigna unguiculata ssp. unguiculata) mill-Kambodja ġew soġġetti għal livell ogħla ta’ kontrolli uffiċjali minħabba r-riskju ta’ kontaminazzjoni bir-residwi tal-pestiċidi minn Ottubru 2014.
Dawk il-komoditajiet ilhom ma jiġu importati fl-Unjoni aktar minn 3 snin.
Għalhekk, jenħtieġ li l-entrati tagħhom fl-Anness I tar-Regolament ta’ Implimentazzjoni (UE) 2019/1793 jitħassru.
(21)
Il-ġdur (Brassica rapa ssp. rapa) mil-Libanu ġew soġġetti għal livell ogħla ta’ kontrolli uffiċjali minħabba r-riskju ta’ kontaminazzjoni bir-Rodamina B minn Lulju 2018.
Il-kontrolli uffiċjali mwettqa fuq dik il-komodità mill-Istati Membri juru rata għolja persistenti ta’ nuqqas ta’ konformità minn mindu ġie stabbilit livell ogħla ta’ kontrolli uffiċjali.
Dawk il-kontrolli jipprovdu evidenza li d-dħul ta’ dik il-komodità fl-Unjoni jikkostitwixxi riskju serju għassaħħa tal-bniedem.
Għalhekk jeħtieġ, li apparti li jiżdied il-livell tal-kontrolli uffiċjali, jiġu previsti kundizzjonijiet speċjali rigward l-importazzjoni tal-ġdur (Brassica rapa ssp. rapa) mil-Libanu.
B’mod partikolari, jenħtieġ li l-kunsinni kollha tal-ġdur (Brassica rapa ssp. rapa) mil-Libanu jkunu akkumpanjati b’ċertifikat uffiċjali li jiddikjara li r-riżultati kollha tal-kampjunar u tal-analiżijiet juru konformità mar-rekwiżiti tal-Unjoni.
Ir-riżultati tal-kampjunar u talanaliżijiet jenħtieġ li jinhemżu ma’ dak iċ-ċertifikat.
Għalhekk, jenħtieġ li l-entrata dwar il-ġdur (Brassica rapa ssp. rapa) mil-Libanu fl-Anness I tar-Regolament ta’ Implimentazzjoni (UE) 2019/1793 titħassar u tiġi ttrasferita fl-Anness II ta’ dak ir-Regolament ta’ Implimentazzjoni, bi frekwenza ta’ kontrolli tal-identità u fiżiċi stabbilita għal 50 % tal-kunsinni li jidħlu fl-Unjoni.
(22)
Fir-rigward tal-kunsinni ta’ gotukola (Centella asiatica) u mukunuwenna (Alternanthera sessilis) mis-Sri Lanka, matul il-kontrolli uffiċjali mwettqa mill-Istati Membri f’konformità mal-Artikoli 5 u 6 tar-Regolament ta’ Implimentazzjoni (UE) 2019/1793, instabet rata għolja ta’ nuqqas ta’ konformità mar-rekwiżiti rilevanti previsti filleġiżlazzjoni tal-Unjoni fir-rigward tal-kontaminazzjoni bir-residwi tal-pestiċidi.
Għalhekk huwa xieraq li tiżdied il-frekwenza tal-kontrolli tal-identità u tal-kontrolli fiżiċi li għandhom jitwettqu fuq dawk il-kunsinni li jidħlu fl-Unjoni għal 30 %.
(23)
Diversi kodiċijiet NM jew subdiviżjonijiet TARIC nbidlu fis-sistema TARIC.
Sabiex tkun tista’ ssir identifikazzjoni aktar preċiża tal-komoditajiet soġġetti għal kontrolli uffiċjali miżjuda, huwa xieraq li tiġi kkoreġuta s-subdiviżjoni tat-TARIC għall-kodiċi NM ex 1211 90 86 fl-entrata dwar il-gotukola (Centella asiatica) mis-Sri Lanka fl-Anness I tarRegolament ta’ Implimentazzjoni (UE) 2019/1793.
(24)
Il-ħarrub (ħarruba), iż-żerriegħa tal-ħarrub, mhux dekortikati, misħuqa jew mitħuna, il-muċilaġni u l-materjali li jħaxxnu, kemm jekk modifikati kif ukoll jekk le, derivati mill-ħarrub jew miż-żerriegħa tal-ħarrub mill-Marokk ġew soġġetti għal livell ogħla ta’ kontrolli uffiċjali minħabba r-riskju ta’ kontaminazzjoni bl-ossidu tal-etilen minn Jannar 2022.
Il-kontrolli uffiċjali mwettqa fuq dawk il-komoditajiet mill-Istati Membri jindikaw konformità mar-rekwiżiti rilevanti previsti fil-leġiżlazzjoni tal-Unjoni.
Għalhekk, livell ogħla ta’ kontrolli uffiċjali għal dawn il-komoditajiet ma għadux iġġustifikat, u jenħtieġ li titħassar l-entrata tagħhom fl-Anness I tar-Regolament ta’ Implimentazzjoni (UE) 2019/1793.
(25)
Il-karawett u l-prodotti magħmulin mill-karawett mill-Madagascar ġew soġġetti għal livell ogħla ta’ kontrolli uffiċjali minħabba r-riskju ta’ kontaminazzjoni bl-aflatossini minn April 2016.
Dawk il-komoditajiet ilhom ma jiġu importati fl-Unjoni aktar minn 3 snin.
Għalhekk, jenħtieġ li l-entrata tagħhom fl-Anness I tar-Regolament ta’ Implimentazzjoni (UE) 2019/1793 titħassar.
(26)
Fir-rigward tal-kunsinni ta’ fażola tal-għajn sewda (Vigna unguiculata) mill-Madagascar, id-data min-notifiki tal-RASFF u l-informazzjoni dwar il-kontrolli uffiċjali mwettqa mill-Istati Membri jindikaw il-ħolqien ta’ riskji ġodda għassaħħa tal-bniedem, minħabba l-possibbiltà ta’ kontaminazzjoni bir-residwi tal-pestiċidi.
Għalhekk huwa neċessarju li jkun meħtieġ livell ogħla ta’ kontrolli uffiċjali fuq id-dħul ta’ dik il-komodità mill-Madagascar.
Għalhekk, jenħtieġ li dik il-komodità tiġi inkluża fl-Anness I tar-Regolament ta’ Implimentazzjoni (UE) 2019/1793, bi frekwenza ta’ kontrolli tal-identità u fiżiċi stabbilita għal 10 % tal-kunsinni li jidħlu fl-Unjoni.
(27)
Il-keċap tat-tadam u zlazi oħrajn tat-tadam mill-Messiku ġew soġġetti għal livell ogħla ta’ kontrolli uffiċjali minħabba r-riskju ta’ kontaminazzjoni bl-ossidu tal-etilen minn Jannar 2022.
Il-kontrolli uffiċjali mwettqa fuq dawk il-komoditajiet mill-Istati Membri jindikaw konformità mar-rekwiżiti rilevanti previsti fil-leġiżlazzjoni tal-Unjoni.
Għalhekk, livell ogħla ta’ kontrolli uffiċjali għal dawn il-komoditajiet ma għadux iġġustifikat, u jenħtieġ li titħassar l-entrata tagħhom fl-Anness I tar-Regolament ta’ Implimentazzjoni (UE) 2019/1793.